ཉེ་ཆར་རང་སྐྱོང་ལྗོངས་གནའ་དཔེ་སྲུང་སྐྱོང་ལྟེ་གནས་ཀྱིས་རྟོག་ཞིབ་རུ་ཁག་སྒྲིག་འཛུགས་བྱས་ཏེ་ལྷ་ས་གྲོང་ཁྱེར་ཁྲེང་ཀོན་ཆུས་ཚལ་གུང་ཐང་ཤང་ཞལ་གྲོང་ཚོའི་ལྷོ་ནུབ་ཀྱི་སྤྱི་ལེ་གསུམ་ལྷག་ཙམ་གྱི་སར་ཡོད་པའི་གྲོག་རོང་ནས་ལོ་སྟོད་ལ་རྙེད་པའི་བསྟན་པ་སྔ་དར་དུས་ཀྱི་བྲག་བརྐོས་སྐུ་བརྙན་ལ་ས་གནས་ས་ཐོག་ཏུ་རྟོག་ཞིབ་བྱས་པ་རེད།རང་སྐྱོང་ལྗོངས་གནའ་དཔེ་སྲུང་སྐྱོབ་ལྟེ་གནས་ཀྱི་ཉི་ཤར་གྱིས་རྟོག་ཞིབ་བྱ་ཡུལ་གཙོ་བོ་ནི་ནང་བསྟན་གྱི་བྲག་བརྐོས་སྐུ་བརྙན་དང་མཚན་བྱང་ཁག་ལྷག་ལ་བརྙན་ཕབ་དང་།ཡུལ་དངོས་ནས་ཚད་ལེན།ངོས་འཛིན་བཅས་བྱས་པ་དང་།གཞན་ཡང་།རྟོག་ཞིབ་ཚོགས་ཆུང་གིས་དེའི་ནང་གི་རྒྱལ་བ་བྱམས་པ་དང་།སྟོན་པ་ཤཱཀྱ་ཐུབ་པ།སངས་རྒྱས་མར་མེ་མཛད་བཅས་ཀྱི་སྐུ་བརྙན་དང་གནའ་བོའི་མཚན་བྱང་ཁག་གསུམ་ངོ་བཤུས་བྱས་པ་དང་སྦྲགས་ཡུལ་དེ་གའི་གནས་ཚུལ་རྟོགས་མཁན་ལ་བཅར་འདྲི་བྱས་ཁར་འབྲེལ་ཡོད་ཀྱི་ངག་བརྗོད་དཔྱད་ཡིག་བསྡུ་རུབ་བྱས་པ་ཡིན་ཞེས་བརྗོད་བྱུང་།